| Ylėlatv. *Īle* |
| --- |
| *Ylės centras* |
|  |
| 

YlėYlė

56°32′28″š. pl. 22°59′52″r. ilg.﻿ / ﻿56.54122°š. pl. 22.99765°r. ilg.﻿ / 56.54122; 22.99765﻿ (Ylė)Koordinatės: 56°32′28″š. pl. 22°59′52″r. ilg.﻿ / ﻿56.54122°š. pl. 22.99765°r. ilg.﻿ / 56.54122; 22.99765﻿ (Ylė) |
|  |
| Laiko juosta: (UTC+2)------ vasaros: (UTC+3) |
|  |
| **Valstybė** | Latvijos vėliava Latvija |
| **Istorinis regionas** | Žiemgala Žiemgala |
| **Savivaldybė** | Duobelės savivaldybė |
| **Valsčius** | Ylės valsčius |
|  |
| **Gyventojų** (2021) | 204  |

**Ylė** (latv. *Īle*) – gyvenvietė pietvakarių Latvijoje, Žiemgaloje, Duobelės savivaldybėje, 46 km į pietvakarius nuo Jelgavos, 12 km nuo Bėnės geležinkelio stoties. Ylės valsčiaus centras. Veikia Ylės pagrindinė mokykla, Tautos namai, sporto klubas.

Istorija
--------

Ylė pirmąkart paminėta 1530 m. kai Vokiečių ordino magistras Valteris fon Pletenbergas Ylės ir Slagūnės žemes išnuomojo Zandersui Netelshorstui, kuris Imų kalne ir pastatė pirmuosius Ylės dvaro rūmus. Lenas vėliau dar padidintas. Pagal 1692 m. testamentą dvaras tapo Georgo Kristofo fon Netelhorsto nuosavybe. Šiaurės karo metu dvaras nuniokotas. 1704–1705 m. pastatyti iš esmės nauji dvaro rūmai. Nuo 1710 m. dvarą valdė Georgas Frydrichas fon Titinhofas–Šėlis ir jo palikuonys. 1826 m. dvaro savininkas Karlis Otas Gebhardas fon Herneris dvarą paliko nepilnamečiui sūnui Otokarui Johanui Francui, už kurį dvarą valdė motina Elizabetė Otilija fon Herner. 1861 m. greta senųjų baigti statyti nauji dvaro rūmai su dviem bokštais ir žiemos sodu. Nuo 1866 m. dvarą valdė Otokaras Johanas Francas fon Herneris. 1920 m. dvaras nusavintas, 1923 m. dvaro rūmuose įsteigta Ylės plaučių ligų sanatorija, bet sanatorijos gydytojas Liudvigas Kalninis darbų praktiškai nepradėjo, todėl 1929 m. balandžio 23 d. dvaras perduotas Tuberkuliozės draugijai. Rūmuose įvestas centrinis šildymas, vandentiekis, kanalizacija, bet nugriautas vienas bokštų ir pastatyta elektros stotis. 1940 m. TSRS okupavus Latviją sanatorija dar kartą nusavinta ir perduota sveikatos ministerijai. 1944 m. TSRS kariuomenės artilerija nugriovė antrąjį bokštą ir dešinįjį rūmų sparną. Sanatorijos pastatai ir teritorija buvo suniokota. 1945–1976 m. dvaro rūmuose veikė sanatorija „Ylė". 1976 m. sausio 1 d. pastatuose įsteigta narkomanų ir alkoholikų priverstinio gydymo ligoninė. 1992 m. liepos 1 d. ji reorganizuota į Socialinės ir psichologinės pagalbos centrą, 2002 m. sausio 30 d. – į Socialinės rūpybos centrą.

Ylės liuteronų bažnyčia pastatyta 1682 m. 1905 m. sudeginta, ją tyrinėjo Augustas Bilenšteinas. Ylėje 1837–1845 m. gyveno Dainų tėvas Krišjanis Baronas, kapinėse palaidotas jo tėvas Juris Baronas.

| Administracinis-teritorinis pavaldumas |
| --- |
| 1945–1990 m. | Ylės apylinkė, Duobelės rajonas |
| 1990–2009 m. | Ylės valsčius |
| 2009–2021 m. | Ylės valsčius, Aucės savivaldybė |
| nuo 2021 m. | Ylės valsčius, Duobelės savivaldybė |

|  |
| --- |
| Aplinkinės gyvenvietės |
|  | Zebrenė 10 km | Bikstai 14,5 km | Aneniekai 16 km Sparnų piliakalnis 3,1 km |  |
| Lielaucė 7,3 km |  | Kronaucė 21 km  Naudytė 13 km |
| Aucė 11 km | Benė 8 km | Penkulė 14 km  Tervetė 25 km |

Galerija
--------

* Ylės bažnyčiaYlės bažnyčia
* Ylės valsčiaus valdybaYlės valsčiaus valdyba
* Sparnų piliakalnisSparnų piliakalnis

Šaltiniai
---------

1. *Īle. Informācija par objektu*, Vietvārdu datubāze, Latvijas ģeotelpiskās informācijas aģentūra. Nuoroda tikrinta 2021.07-01.
2. ↑  *Īle. Informācija par objektu*, Vietvārdu datubāze, Latvijas ģeotelpiskās informācijas aģentūra. Nuoroda tikrinta 2021.07-01.
3. ↑  Ylė. Vietos
4. ↑  Ylės valsčius. Aucės savivaldybė